Durhams evangeliebokfragment er det tidligste kjente malte insulære manuskript. Det er produsert på øya Lindisfarne en gang rundt år 650, men kun syv blader fra denne boken har overlevd, og ikke alle disse har illuminasjoner. Dette verket synes å introdusere flettverkmønster, og benytter også keltiske motiver avledet fra metallarbeider. Formgivningen på de to bevarte sidene er relatert til hverandre som et oppslag på to sider.